Španí laz

Španí laz (Krupinská planina – Veľký Krtíš. Letná turistická mapa. 1 : 50 000. Harmanec: VKÚ, a. s.) je vrch v Krupinskej planine, neďaleko obce Stredné Plachtince.

 Charakteristika 
Vrch sa nachádza na juhu pohoria, na styku s Ipeľskou kotlinou, približne 6 km západne od Veľkého Krtíša. Rozsiahly vrchovinový chrbát má pretiahnutý tvar a v severozápadnej časti nadväzuje na výškovo podobné vrchy. Na hrebeni s rozsiahlou plošinou sa nachádzajú laznícke usadlosti, využívajúce lúčnaté časti vrchu. V strednej, najvyššej časti Španieho lazu sa nachádza vysielač, ktorý uľahčuje identifikáciu. Nachádza sa tu tiež meteorologický radar SHMÚ.

Z južných častí hrebeňa sú výhľady na široké okolie Veľkého Krtíša a Poiplie.

 Vysielač Španí laz 
V najvyššej časti Španieho lazu sa nachádza televízny (v súčasnosti nevysiela) a rozhlasový vysielač, ktorý bol uvedený do prevádzky vo februári 1979. Tvorí súčasť južnej retranslačnej magistrály a zo 61 m vysokej oceľovej priehradovej veže šíri signál televíznych i rozhlasových staníc pre región západného Novohradu a východného Hontu. 

 Šírený program 
Poloha vysielača na výbežku Krupinskej planiny a jeho efektívna výška vytvára s vysokým vyžiareným výkonom predpoklad na pokrytie primárneho územia. Členitý reliéf krajiny sťažuje príjem signálu a práve vysielač na Špaňom laze pokrýva veľa takýchto lokalít, roztrúsených na juhu stredného Slovenska. Signál z vysielača má presahy do susedných regiónov i blízkeho Maďarska a nadväzuje na vysielače Sitno, Blatný vrch a Modrý vrch. 

 Vysielače FM 

 Frekvencia  Program  Regionálna verzia  ERP  Polarizácia 88,5  Rádio Regina  Stred  10 kW  horizontálna 90,9  Rádio Slovensko   10 kW  horizontálna 98,3  Rádio Patria(6:00 do 18:00)Rádio_FM(18:00 do 6:00)    10 kW  horizontálna 103,1  Rádio Devín   10 kW  horizontálna 106,5  Rádio Expres  Stredpre účely regionalizácie reklamy  1 kW  horizontálna

 Najbližšie vysielače 
Okolité významné vysielače a vzdialenosť k nim:

 Prístup  
 cestou z Plachtinských lazov
 lesom zo Stredných Plachtiniec

 Poznámky 

 Referencie 

 Pozri aj 
 Zoznam vysielačov na Slovensku

 Externé odkazy 
 Stránka o vysielači
 História vysielania
 Stránky poskytovateľa DVB-T signálu 

Španí laz
Kategória:Vrchy v Krupinskej planine
Kategória:Vrchy v okrese Veľký Krtíš
Kategória:Vrchy pod 1000 metrov na Slovensku
Kategória:Stredné Plachtince